
[bookmark: _Toc237866749]1. Innledning og formål
Fra tilskuddsåret 2027 gjelder et nytt finansieringssystem for private barnehager. Det rettslige grunnlaget er barnehageloven §§ 19a–19c, slik de ble endret av Stortinget 6. juni 2025, og den nye finansieringsforskriften (FOR-2026-03-23-454) kunngjort 24.03.26.
Denne veilederen forklarer regelverket, de konkrete beregningstrinnene og bruken av Excel-malen som kommunen benytter. Veilederen er strukturert slik at den er anvendelig for alle faggrupper:
1. Jurister finner rettslig begrunnelse og vedtaksstruktur i avsnittene om hjemmel og forvaltningsrettslige krav.
1. Barnehagerådgivere finner faglig forklaring på hva de ulike tilskuddskomponentene innebærer og vilkårene for dem.
1. Økonomimedarbeidere og Excel-brukere finner steg-for-steg beskrivelse av beregningene og hvilke felter i malen som fylles ut.
Mal og veileder er utarbeidet med utgangspunkt i regelverket for ordinære barnehager. Malen og veilederen kan også benyttes i arbeidet med sats for familiebarnehager, men da må kommunen selv gjøre tilpassinger- for eksempel i vekting av sats etc. 

	Viktig: Hva er nytt fra 2027?
To separate tilskudd erstatter det gamle driftstilskuddet, eiendomstilskudd erstatter kapitaltilskuddet:
1. §19a Grunntilskudd – erstatter driftstilskuddet (beregnes per heltidsplass ut fra kommunale kostnader)
1. §19b Pensjonstilskudd – eget tilskudd basert på barnehagens egne lønnskostnader og en av tre sjablongsatser (5/8/11 %)
1. §19c Eiendomstilskudd – erstatter kapitaltilskuddet, nå én felles nasjonal sats (ikke lenger differensiert etter godkjenningsår)
Satsene for grunntilskudd fastsettes som lokal forskrift. Pensjonstilskuddet fastsettes i enkeltvedtak per barnehage. Nasjonal sats for eiendomstilskudd fastsettes av Kunnskapsdepartementet i finansieringsforskriften.





[bookmark: _Toc237866750]2. Rettslig rammeverk
[bookmark: _Toc237866751]2.1 Oversikt over rettskildene
Tilskuddsberegningen er regulert av en hierarkisk kjede av rettskilder:
	Rettskilde
	Referanse
	Hva den regulerer

	Lov
	Barnehageloven (bhgl.) §§ 19, 19a–19c, jf. endringslov av 20.06.2025 nr. 100
	Rettigheten til tilskudd, hva som inngår i beregningsgrunnlaget, hjemmel for forskrift

	Forskrift
	Finansieringsforskriften FOR-2026-03-23-454 §§ 1–26
	Beregningsmetode, satser, rapporteringsplikt,vedtaksfrister, overgangsregler

	Lokal forskrift
	Kommunens vedtak om grunntilskuddssatser (§ 1)
	Satsene per heltidsplass for store/små barn – fastsettes av kommunen som lokal forskrift

	Enkeltvedtak
	Vedtak per barnehage om pensjonssats og pensjon per årsverk (§ 1 andre ledd)
	Kommunens valg av prosentsats (5/8/11 %) for den enkelte barnehage – enkeltvedtak etter fvl. § 2 b

	Forarbeider
	Prop. 138 L (2024–2025), Innst. 510 L (2024–2025)
	Tolkning av lovbestemmelsene – særlig pensjonsvilkår og overgangsregler



[bookmark: _Toc237866752]2.2 Forvaltningsrettslige krav til vedtaksprosessen
Tilskuddsordningen krever to typer rettslige avgjørelser som kommunen må holde fra hverandre:
[bookmark: _Toc237866753]Lokal forskrift om satser (Finansieringsforskriften § 1 første ledd)
Satsene for grunntilskuddet – én for barn 0–2 år og én for barn 3–6 år – skal fastsettes som lokal forskrift etter forvaltningsloven (fvl.) § 2 første ledd bokstav c. Kravene er:
1. Forskriften skal sendes på høring med tilstrekkelig frist, jf. fvl. §§ 37 og 38. God forvaltningsskikk tilsier minimum seks ukers høringsfrist.
1. Forskriften skal kunngjøres i Norsk Lovtidend (Lovdata, LTII-registeret) og publiseres på kommunens nettsider, jf. fvl. § 38.
1. Fristen for fastsettelse er 31. oktober i året før tilskuddsåret (§ 1 tredje ledd).
1. Vedtaket skal inneholde hjemmelshenvisning (finansieringsforskriften § 1 jf. bhgl. § 19a) 
[bookmark: _Toc237866754]Enkeltvedtak om satser for pensjonstilskudd og samlet tilskudd (Finansieringsforskriften §§ 1 andre ledd og § 3)
Kommunen skal i tillegg fatte enkeltvedtak etter fvl. § 2 første ledd bokstav b om:
1. Valg av prosentsats for pensjonstilskudd (5, 8 eller 11 %) per barnehage – innen 31. oktober.
1. Sats per årsverk for pensjonstilskudd per barnehage – innen 31. oktober.
1. Det samlede tilskuddet til den enkelte private barnehage (grunntilskudd + pensjonstilskudd + eiendomstilskudd) – minst én gang i året.
Enkeltvedtakene kan påklages til statsforvalteren, jf. § 22. Kommunen plikter å begrunne vedtakene og vise beregningsgrunnlaget.

	Klageinstans og klagerett
Statsforvalteren er klageinstans for enkeltvedtak, jf. § 22. Klagefristen er tre uker fra vedtaket er mottatt, jf. fvl. § 29.





[bookmark: _Toc237866755]3. Forslag til årshjul – tidslinje for kommunens arbeid
Nedenfor vises den lovpålagte tidslinjen for tilskuddsåret 2027 og den anbefalte arbeidsflyten. Røde frister er rettslige krav i finansieringsforskriften. Gule frister er praktiske anbefalinger.

	Periode
	Type
	Oppgave
	Hjemmel / kommentar

	Mars–april 2026
	Anbefalt
	Etabler prosjektgruppe (barnehage, økonomi, juridisk). Kartlegg regelverket og sett i gang forberedelser, etabler årshjul. Avklar eventuell politisk behandling av høring og vedtak av forskrift.

	Forberedelse

	April–mai 2026
	Anbefalt
	Hent ut regnskapsdata fra kommunens regnskap (funksjon 201 og 221). Kvalitetssikre data og klassifiser kostnadsposter i Excel-malen (fane 3a/3b). Begrunne eventuelle korreksjoner i regnskapet.
	Finansieringsforskriften § 1 – 

	Mai–juni 2026
	Anbefalt
	Lag utkast til lokal forskrift om grunntilskuddssatser. Beregne foreløpige satser i Excel (fane 4). Ta stilling til om kommunen vil gjøre uttrekk etter §§ 8 eller 9.

Lagre excel-versjon av satsgrunnlaget som sendes på høring. 

Vurder behov for kommunal forskrift om flere telletidspunkter i tilskuddsåret, og hva som skal til for at tilskuddet skal endres i løpet av året.
	Bhgl. § 19a, finansieringsforskriften § 1





Finansieringsforskriften § 5

	August/september
	MÅ (for gyldig h.)
	Send utkast til lokal forskrift på høring. Høringen må målrettes mot de private barnehagene og relevante råd/utvalg. Tilstrekkelig høringsfrist kreves. Påse å få tid til bearbeiding av høringssvar. 

	Fvl. §§ 37–38, forvaltningens veiledningsplikt

	August/september
	Anbefalt
	Innhent pensjonsvilkår fra alle private barnehager (skriftlig). Forbered innplasser av barnehager på pensjonssats (5%, 8%, 11%). Innhent samlet lønn per årsverk i private barnehager som forberedelse til sats per årsverk.
	Finansieringsforskriften § 14

	September/oktober 2026
	Anbefalt
	Bearbeid høringssvar. Juster satser om nødvendig og dokumenter vurderingene. 
	Finansieringsforskriften §§ 1

	Innen 31. okt. 2026
	LOVPÅLAGT FRIST
	1) Fastsett lokal forskrift om grunntilskuddssatser. Kunngjør i Lovdata. (NB: Utsatt frist i 2026 til 30. november)
2) Fatte enkeltvedtak om prosentsats for pensjonstilskudd (5/8/11 %) og sats per årsverk for HVER privat barnehage.
	Finansieringsforskriften § 1 tredje ledd

	Innen 15. des. 2026
	LOVPÅLAGT FRIST (for bhg.)
	Private barnehager rapporterer: barnetall, alder, oppholdstid, antall årsverk med pensjonsforpliktelser, , og forhold som kan gi rett til ekstra grunntilskudd.
	Finansieringsforskriften § 5

	Tilskuddsåret 2027
	LOVPÅLAGT
	Utbetal tilskudd forskuddsvis per kvartal inntil endelig vedtak er fattet.

Fatt enkeltvedtak om samlet tilskudd (grunntilskudd + pensjon + eiendom) til den enkelte barnehage, minst én gang i året. Beregn på nytt ved store aktivitetsendringer jf. §5, femte ledd
	Finansieringsforskriften § 3 fjerde ledd





[bookmark: _Toc237866756]4. Grunntilskudd (§ 19a barnehageloven og §§ 6–12 finansieringsforskriften)
[bookmark: _Toc237866757]4.1 Hva er grunntilskuddet?
Grunntilskuddet er det bærende elementet i tilskuddet og skal kompensere private barnehager for de ordinære driftsutgiftene kommunen har i egne barnehager. Regler om tilskudd til private barnehager skal særlig legge til rette for likebehandling av private- og kommunale barnehagetilbud, forutsigbarhet for private barnehager, en mangfoldig barnehagestruktur og effektiv ressursbruk.
Grunntilskuddet til den enkelte barnehage beregnes ut fra satser  per heltidsplass for henholdsvis barn 0-2 år og 3-6 år fastsatt i lokal forskrift . Et barn med deltidsplass omregnes proporsjonalt etter oppholdstid.
[bookmark: _Toc237866758]4.2 Beregningsgrunnlaget – hvilke kostnader inngår?
Beregningsgrunnlaget er kommunens ordinære driftsutgifter (funksjon 201 og 221 i kommuneregnskapet), fratrukket:
1. Administrasjonsutgifter (kompenseres i stedet av administrasjonspåslaget på 4,7 %)
1. Pensjonsutgifter og arbeidsgiveravgift på pensjon (kompenseres av eget pensjonstilskudd)
1. Utgifter som dekkes av andre tilskudd enn rammetilskuddet (f.eks. statlige øremerkede tilskudd), og egenandeler knyttet til disse.
1. Foreldrebetalingen (maksimalpris fastsatt av Stortinget, eller lavere kommunal pris fastsatt i lokal forskrift). Siden forskrift om tilskuddssatser skal vedtas før statsbudsjettet er vedtatt må det tas forbehold om dette i forskriften. 
Grunnlaget er kommuneregnskapet fra to år før tilskuddsåret. For tilskuddsåret 2027 brukes regnskapsåret 2025.

	Deflatorjustering (§ 4) - 
Siden regnskapsgrunnlaget er to år gammelt, skal kommuner som fastsetter egne satser indeksregulere satsgrunnlaget med kommunal deflator før kommunen fatter enkeltvedtak om tilskudd etter § 3. 

Om høring:
Offisielle anslag på deflator er ikke tilgjengelig når forskriften normalt skal på høring, og det bør derfor opplyses tydelig om dette i høringen. Da kan de private barnehagene danne seg et tydeligere bilde av hva det faktiske tilskuddet vil bli for året. 

Om satsfastsettelse:
Satsgrunnlaget brukes i vedtak i lokal forskrift skal indeksreguleres med anslag fra siste tilgjengelige nasjonalbudsjett som skal brukes. Det må fremkomme i forskriften at den endelige satsen kan bli justert på bakgrunn av eventuelle endringer i kommunal deflator og maksimalprisen.


For tilskuddsåret 2027:
I Excel-malen (fane 0. Oppsett): legg inn deflator år 1 og år 2 som desimaltall .

	


[bookmark: _Toc237866759]4.3 Telling av barn og heltidsplasser (§ 2)
Antall heltidsekvivalenter i kommunale barnehager bestemmer tilskuddsbeløpet. Kommunen har to metoder å velge mellom:
	Metode A: Årsmelding (BASIL)
	Metode B: Egne tellinger

	Kommunale barnehagers BASIL-årsmelding N-1 (2024) vektes 7/12, og BASIL-årsmelding N (2025) vektes 5/12. Totalen gir antall heltidsekvivalenter i regnskapsåret.
	Dersom kommunen har egne tellinger av barn i kommunale barnehager skal utgangspunktet være BASIL-årsmelding per 15.12. året før regnskapsåret fra 1.januar.Egne tellinger foretatt i jan.–jul. leggestil grunn fra telletidspunkt og til ny telling, hvis flere tellinger på våren, eller ut juli.. Siste telling for våren legges til grunn fra august og fram til eventuell ny telling på høsten (   aug.–des.) Hvis kommunen ikke har egne tellinger på høsten, benyttes BASIL-årsmelding 15.12. i regnskapsåret for august – desember. Dersom telling fra våren benyttes for en periode av høsten, skal barn som fyller 3 år i regnskapsåret regnes som over 3 år f.o.m. august.
De ulike tellingene skal vektes slik at man får et gjennomsnittlig antall heltidsplasser i løpet av året.



Barn som fyller 3 år i tilskuddsåret regnes som:
1. Under 3 år (småbarnssats) i årets 7 første måneder (januar–juli)
1. Over 3 år (storbarnssats) i årets 5 siste måneder (august–desember)
Vekting: Barn under 3 år vektes 1,8 ganger høyere enn barn over 3 år, fordi kostnadene er vesentlig høyere (strengere krav til grunnbemanning og pedagognorm for småbarn).

	I Excel-malen (fane 1. BASIL-rådata)
• Lim inn BASIL-årsmelding for barnehager for de to relevante år (N-1 og N) i fane 1.
• Kontroller at barnehagene er riktig klassifisert som ordinær / familiebarnehage / åpen barnehage og at barnetall og heltidsplasser stemmer



[bookmark: _Toc237866760]4.4 Satsberegningen – fra regnskap til sats per heltidsplass
Satsene beregnes slik (se fane 4. Selvkost og satser i Excel-malen):
	Beregningstrinn
	Formål

	1. Sum ordinære driftsutgifter funksjon 201 (kommunale barnehager, ekskl. pensjon)
	Grunnlag for grunntilskuddet

	2. + Sum driftsutgifter funksjon 221 (barnehagelokaler, ekskl. kapital for kommunale bygg)
	Lokaler inngår i kommunens kostnader

	3. + Eventuelle korreksjoner (fellesfunksjoner IKT, forsikring, opplæring)
	Sikre riktig kostnadsfordeling

	4. – Sykelønnsrefusjoner fra NAV
	

	5. – MVA-kompensasjon
	

	+ Administrasjonspåslag (4,7 %)
	Kompensasjon for administrasjonskostnader (§ 12)

	- Foreldrebetaling (maksimalpris)
	Trekkes fra da private barnehager mottar dette direkte

	Antall heltidsplasser (kommunale barnehager) henholdvis 0-2 år og 3-6 år
	Gir sats per heltidsplass for barn under og over 3 år

	Satser fastsettes for barn 0–2 år og barn 3-6 år med justering for pris- og lønnsvekst (kommunal deflator)
	Kommunen fastsetter én sats for store og én for små barn



[bookmark: _Toc237866761]4.5 Ekstra grunntilskudd – tre mulige grunnlag
Finansieringsforskriften §§ 9–11 åpner for tre typer ekstra grunntilskudd:
[bookmark: _Toc237866762]a) Særlige driftsforutsetninger eller behov i barnegruppen (§ 9, jf. bhgl. § 19a andre ledd)
Kommunen KAN (ikke plikt) holde utgifter som skyldes særlige driftsforutsetninger (Dette vil typisk kunne være små barnehager med smådriftsulemper, eller barnehager med en beliggenhet som skiller seg ut, for eksempel at de ligger på en øy, og som gjør at barnehagen har høye driftskostnader per barn, jf. Prop 138L 2024-2025) eller særlige behov hos barna (særtrekk ved barnegruppen som samlet sett kan gi behov for ekstra tiltak eller ressurser i enkelte barnehager. Dette kan for eksempel være barnehager med høy andel barn fra familier med lav sosioøkonomisk status, og der det er behov for ekstra ressurser, men likevel ikke slik at det er barn med vedtak etter barnehageloven kapittel VII, jf.prop. 138 L 2024-2025) utenfor det ordinære beregningsgrunnlaget. 
Dersom kommunen benytter denne adgangen, SKAL den gi ekstra grunntilskudd til private barnehager med tilsvarende forutsetninger. Private barnehager skal opplyse om forhold som kan ha betydning for retten til ekstra grunntilskudd innen 15.12. året før tilskuddsåret jf finansieringsforskriften § 5, tredje ledd. Tilskuddet beregnes per heltidsplass under og over 3 år ut fra merutgiftene i de aktuelle kommunale barnehagene. Kommunen kan stille vilkår for bruken. Forslag til oppsett på dokumentasjon og satsberegning i fane 4X- ved bruk av korreksjoner i økonomirapportene i 3a og 3b.

[bookmark: _Toc237866763]b) Innføring av nye krav (§ 10, jf. bhgl. § 19a tredje ledd)
Når nye nasjonale eller lokale krav innføres som medfører økte kostnader for barnehagene, har kommunen PLIKT til å gi ekstra grunntilskudd fra det tidspunktet kravene får virkning for private barnehager. Dette er for å unngå at private barnehager settes i en uheldig situasjon i de to årene det tar før de nye kostnadene reflekteres i det ordinære grunnlaget. Kommunen baserer beregningen på budsjettmessige konsekvenser for kommunale barnehager. Det ekstra grunntilskuddet avvikles når kostnadene inngår i kommunens regnskap det året som ligger til grunn for satsberegningen.
[bookmark: _Toc237866764]c) Kommunen oppfyller ikke bemannings- eller pedagognormen (§ 11)
Dersom kommunale barnehager i gjennomsnitt ikke oppfyller bemanningsnormen (bhgl. § 26 andre ledd) eller pedagognormen (forskrift om pedagogisk bemanning § 1 andre ledd), SKAL kommunen gi ekstra grunntilskudd til private barnehager. Tilskuddet skal tilsvare differansen mellom gjeldende sats og hva satsen ville ha vært om kommunen oppfylte normene.


	Nærmere om satsberegning og oppfyllelse av normer
Dersom kommunale barnehager oppfyller kravet til pedagogisk bemanning ved hjelp av dispensasjon fra utdanningskravet, jf. forskriften § 3, anses kravet oppfylt. Med dispensasjon fra utdanningskravet vil barnehagen ansette noen i en pedagogstilling, og det legges til grunn at dette i liten grad vil påvirke utgiftene i barnehagen. 
Dispensasjon fra pedagognormen vil ikke danne grunnlag for å anse kravet som oppfylt, da dette vil påvirke utgiftene i barnehagen i større grad.
Nærmere om vurdering der kommunen holder kostnader utenfor etter 19a andre ledd. 
Dersom kommunen «overoppfyller» bemanningskravet eller pedagognormen i noen barnehager, men merutgiftene for dette holdes utenfor beregningsgrunnlaget for grunntilskuddet, skal ikke ekstrabemanningen i disse barnehagene telles med når det skal vurderes om kommunen i snitt oppfyller bemannings- eller pedagogkravene.



[bookmark: _Toc237866765]4.6 Kommunale satsinger (§ 8)
Kommunen KAN holde utgifter til særskilte satsinger utenfor grunntilskuddsgrunnlaget, dersom:
1. Satsingen gjelder tiltak som går ut over lov- og forskriftskravene (ikke obligatoriske krav),
1. Kommunen legger til rette for at private barnehager kan delta i satsingen, for eksempel gjennom at de finansieres fra samme tidspunkt som kommunale barnehager gjennom tilleggstilskudd jfr §19 fjerde ledd.



[bookmark: _Toc237866766]5. Pensjonstilskudd (§ 19b barnehageloven og §§ 14–16 finansieringsforskriften)
[bookmark: _Toc237866767]5.1 Hva er pensjonstilskuddet?
Pensjonstilskuddet er nå et selvstendig tilskudd (ikke lenger et påslag på driftstilskuddet som i gammel ordning). Det beregnes individuelt per barnehage basert på barnehagens egne lønnskostnader og dens pensjonsvilkår, ikke på kommunens pensjonsutgifter.
Formelen er (jf. bhgl. § 19b første ledd):
Pensjonstilskudd = Antall årsverk × Samlet lønn per årsverk × Prosentsats × (1 + lokal AGA-sats)
Kommunen skal fatte enkeltvedtak om innplassering på prosentsats og en sats for pensjonstilskudd per årsverk til den enkelte barnehage innen 31.oktober jf. Finansieringsforskriften § 1, andre og tredje ledd.
Det totale pensjonstilskuddet til hver barnehage inngår i samlet tilskudd som det skal fattes vedtak om minst en gang i året, jf.finanisieringsforskriften § 3 

[bookmark: _Toc237866768]5.2 Innplassering av barnehager på pensjonssats
Kommunen skal innhente dokumentasjon fra den private barnehagen og fastsette prosentsats i enkeltvedtak innen 31. oktober. Innplasseringen skal i utgangspunktet ligge fast til barnehagen dokumenterer at pensjonsavtalen er vesentlig endret.
Momenter kommunen skal vurdere:
1. Avtalte sparesatser i innskudds- eller hybridordninger
1. Kostnader til tilleggsprodukter (reguleringsgarantier, uførepensjon, etterlattepensjon, gruppelivsforsikring)
1. Om barnehagen har AFP (Avtalefestet pensjon) 
1. Eventuelle ansatte på lukket ytelsesordning (barnehagen kan plasseres høyere enn grunnordningen tilsier)
1. Barnehagens egenandel – dersom ansatte har egenandel, trekkes den fra 
Private barnehager skal melde fra til kommunen uten ugrunnet opphold dersom de inngår en ny pensjonsavtale med endrede pensjonsvilkår.
[bookmark: _Toc237866769]5.3 Beregning av pensjonstilskudd per årsverk
Kommunen skal fatte enkeltvedtak til hver barnehage om hva pensjonstilskuddet per årsverk vil utgjøre innen 31.oktober. Satser for dette beregnes i fane X Satser pensjonstilskudd i malen. Satsen for pensjonstilskudd per årsverk beregnes som gjennomsnittlig lønn inkludert arbeidsgiveravgift for stillinger som den private barnehagen har pensjonsforpliktelser for ganget med fastsatt pensjonssats for barnehagen.
NB. Kontroller at rapportering av stillinger som den private barnehagen har pensjonsforpliktelser for er korrekt. Kontroller særlig prosjektstillinger, årsverk knyttet til vedtak §31/37 og andre stillinger finansiert særskilt.
I merknad til § 5 vises det til Prop. 138 L (2024–2025) punkt 9.3.5.2 at årsverk som er finansiert av andre midler, og som derfor ikke dekkes gjennom driftstilskuddet til de private barnehagene, ikke bør telle med i beregningen av antall årsverk. Barnehagene skal derfor ikke rapportere inn disse årsverkene

Gjennomsnittlig lønn beregnes ved å hente totale lønnskostnader fra sist tilgjengelige resultatregnskap (arkfane 1B i malen) i den private barnehagen som deles på rapportert antall årsverk barnehagen har pensjonsforpliktelser for samme år som regnskapet er fra (BASIL-rådata - arkfane 1). 
	I Excel-malen (fane X. Satser pensjonstilskudd)
• Velg pensjonssats A, B eller C for hver barnehage i nedtrekksmenyen i kolonnen «Pensjonssats (A/B/C) ← velg».
• Fyll inn antall årsverk (ansatte med pensjonsforpliktelser i barnehagen) og samlet pensjonsgivende lønn (indeksregulert) fra barnehagens rapportering (15. desember). (kan hentes fra BASIL, men opplysningene bør kvalitetssikres). 
NB! Lønnskostnader deflatorjusteres med satser oppgitt i arkfanen «oppsett» i malen dersom de hentes automatisk fra BASIL-resultatregnskap. Ved manuell innlegging, må både arbeidsgiveravgift og deflatorjustering ivaretas manuelt. 



[bookmark: _Toc237866770]5.4 Beregning av pensjonstilskudd til den enkelte barnehage
Pensjonstilskuddet til den enkelte barnehage skal beregnes ved å gange antall årsverk barnehagen har pensjonsforpliktelser for (rapportert per 15.12. året før tilskuddsåret) med sats for pensjonstilskudd som er fastsatt i enkeltvedtak per 31.10.  

	I Excel-malen (fane X. Budsjett og forskuddsmodul og X. Utbetalingsmodul)
• Malen beregner automatisk: Pensjonstilskudd per barnehage = Årsverk (hentet fra årsmelding 15.12. – fane 1) × barnehagens sats for pensjonstilskudd per årsverk (hentet fra fane X satser pensjonstilskudd)



[bookmark: _Toc237866771]5.5 Søknadsordningen for høye pensjonsutgifter (§ 15) og særregel for barnehager med historiske forpliktelser til offentlig tjenestepensjon (§ 16)
Malen er ikke utviklet for bruk i saksbehandling i søknadsordningen pt. 


[bookmark: _Toc237866772]6. Eiendomstilskudd (§ 19c barnehageloven og § 13 finansieringsforskriften)
[bookmark: _Toc237866773]6.1 Hva er eiendomstilskuddet?
Eiendomstilskuddet erstatter det tidligere kapitaltilskuddet og kompenserer private barnehager for rimelige kostnader knyttet til å eie barnehagebygg (rente- og avskrivningskostnader). Tilskuddet gis per heltidsplass .
[bookmark: _Toc237866774]6.2 Ny innretning fra 2027
De viktigste endringene fra gammelt kapitaltilskudd:
1. Én felles nasjonal sats for alle barnehager – differensieringen etter godkjenningsår er avviklet. Eldre barnehager får dermed mer enn før, mens nyere barnehager får noe mindre.
1. Satsen justeres årlig med kommunal deflator (ikke lenger kombinert med Husbanklånsrente).
1. Departementet (KD) fastsetter og kunngjør den justerte satsen hvert år.
Kommunen trenger ikke selv å beregne eiendomstilskuddet – den nasjonale satsen multipliseres med barnehagens antall heltidsplasser i malen.

	I Excel-malen (fane 0. Oppsett og X. Utbetalingsmodul)
• Legg inn årets nasjonale eiendomstilskuddssats per barn (kroner) i fane 0, felt C.
• Utbetalingsmodulen beregner automatisk eiendomstilskudd = sats × heltidsplass per barnehage.





[bookmark: _Toc237866775]7. Brukerveiledning for Excel-malen (Sist oppdaterte versjon finner du her)
[bookmark: _Toc237866776]7.1 Faneoversikt
	Fane
	Innhold og hva du gjør

	0. Oppsett
	Basisinnstillinger: kommunenummer, tilskuddsår, AGA-sats, administrasjonspåslag, deflatorer, foreldrebetaling, eiendomstilskuddssats og pensjonssatser. FYLL INN gule felter her FØRST.

	1. BASIL-rådata
	Lim inn årsmelding fra BASIL for de to siste tilgjengelige år (N-1 og N). Disse brukes til å beregne antall heltidsplasser i kommunale barnehager, årsverk med pensjonsforpliktelser og barnetall i private barnehager

	1.B BASIL-resultatregnskap
	Lim inn BASIL-resultatregnskap for private barnehager (brukes til pensjonsberegningen).

	3a. Økonomirapport 201
	Lim inn kommuneregnskapet for funksjon 201 (administrasjon og drift av kommunale barnehager). Klassifiser kostnadsposter i kolonnen «Gruppering», foreta korrigeringer og klassifiser eventuelt kostnader knyttet hjemmel for å holde kostnader utenfor grunntilskuddet. Se utdypende veiledning til dette under. 

	3b. Økonomirapport 221
	Lim inn kommuneregnskapet for funksjon 221 (barnehagelokaler). Samme prosedyre som fane 3a.

	4. Selvkost og satser
	Beregner kommunens netto driftsutgifter per heltidsekvivalent og de kommunale satsene. Her leses grunntilskuddssatsen av.

	4X. Korreksjoner §19
	Beregning av ekstra grunntilskudd ved uttrekk etter § 19a (særlige driftsforutsetninger). Brukes bare dersom kommunen benytter uttrekksadgangen og korrigerer felter i 3a. eller 3b. Økonomirapport.

	X. Satser pensjonstilskudd
	Her velger du pensjonssats (A/B/C) for den enkelte barnehage og hente lønnsdata fra BASIL/eventuelt legg inn manuelt. Malen beregner pensjonstilskudd per barnehage.

	X. Budsjett og forskuddsmodul
	Fanen innhenter satser og nøkkeltall for private barnehager med barnetall for 2025. Kan benyttes i kommunens budsjettarbeid og til forskuddsutbetaling av tilskudd før endelige barnetall/årsverkstall er kjent. 

	X. Utbetalingsmodul
	Gir samlet utbetalingsoversikt per barnehage: grunntilskudd (§19a), pensjonstilskudd (§19b) og eiendomstilskudd (§19c). Bruker data lagt inn fra rapportering per 15.12.2026.- må legges til i fane 1. BASIL-rådata. 

	Pensjon Særskilt
	Liste over barnehager med historiske forpliktelser til offentlig tjenestepensjon (vedlegg I til finansieringsforskriften).

	Metadata
	Oppslagstabell for AGA-soner per kommunenummer. Brukes automatisk av malen. Grupperingsoversikt til bruk i økonomirapport-arkene. 

	Endringslogg
	Versjonsinfo av malen.



[bookmark: _Toc237866777]7.2 Steg-for-steg fremgangsmåte i Excel-malen
1. Åpne malen og fyll inn basisinnstillinger i fane 0 (Oppsett). Legg inn kommunenummer, tilskuddsår (2027),  foreldrebetaling (maksimalpris). AGA-sats (arbeidsgiveravgift)og, pensjonssatser A/B/C. Legg inn riktig eiendomstilskuddssats i henhold til forskrift. Deflator legges til. Se nærmere om deflator i 4.2 Beregningsgrunnlaget – hvilke kostnader inngår?
2. Hent BASIL-årsmelding forbarnehager for relevante år. Lim inn data i fane 1 (BASIL-rådata). Fanen beregner automatisk vektede heltidsplasser (7/12 + 5/12). Se egen mal for bearbeiding av BASIL-data. 
3. Hent kommuneregnskapet (funksjon 201 og 221). Lim inn i fane 3a og 3b. Klassifiser alle kostnadsposter i kolonnen «Gruppering» (1. Lønn, 9. Pensjon, 2. Varer og tjenester, osv.).
4. Kontroller beregningen i fane 4 (Selvkost og satser). Her beregnes grunntilskuddssatsene (kr per heltidsekvivalent for 0-2 år og 3-6 år). Disse satsene brukes i den lokale forskriften.
5. Dersom kommunen benytter uttrekksadgangen: bruk fane 4X som utgangspunkt for å beregne ekstra grunntilskudd.
6. Punkt 1.-5. gjelder satsgrunnlaget for forskriftsfastsettelse- punkt 7.-9.  gjelder enkeltvedtak per barnehage og utbetaling av tilskudd. 
7. Velg pensjonssats (A/B/C) per barnehage i fane X. Satser pensjonstilskudd. Legg inn antall årsverk og samlet pensjonsgivende lønn (fra barnehagens rapportering). Malen beregner pensjonstilskudd.
8. Les av samlet tilskudd per barnehage fra fane X Budsjett og forskuddsmodul. Denne fanen kan benyttes til forskuddsutbetaling i påvente av endelige godkjente barnetall per 15.12.
9. Lim inn private barnehagers barnetall fra 15. desember-rapporteringen året før tilskuddsåret. Kontroller at heltidsekvivalentene er korrekt beregnet. Dette er grunnlaget for enkeltvedtaket om kommunalt tilskudd (grunntilskudd, eiendom og pensjon).


	Fallgruver i Excel-malen
• #DIV/0!-feil i pensjonssatser: oppstår dersom årsverkstallet er 0. Sjekk at alle barnehager har riktig årsverkstall.
• Feil klassifisering i økonomirapport: pass på at pensjonskonti (art 090) klassifiseres som «9. Pensjon» og ikke som lønn.
• Kommuner med ulike AGA-soner (ansatte på tvers av soner): bruk gjennomsnittlig sats eller avklar med skattemyndighetene.
• Gule felter = fyll inn. Ikke endre formler i hvite felter.



[bookmark: _Toc237866778]Utfylling av økonomirapport-fanene og korreksjonene
Fanene «3a. Økonomirapport 201» og «3b. Økonomirapport 221» er kjernen i tilskuddsberegningen. Her limer kommunen inn rådata fra kommunens økonomirapporter, setter gruppering per rad, og gjør nødvendige korreksjoner. 
	Sammendrag: Kolonne J påvirker grunntilskuddet direkte (ark 4. Selvkost og satser). Kolonnene L og M påvirker beregningen av ekstra grunntilskudd (ark 4X. Korreksjoner §19). Kolonne N er kun synliggjøring og påvirker ikke tilskuddet direkte, men kommunen skal legge til rette for at private barnehager kan delta i satsingen.


 
[bookmark: _Toc237866779]Overordnet logikk – to separate beregningsløp
Beregningen skjer i to separate løp som henger juridisk tett sammen:
 
	Løp 1 – Grunntilskudd (bhl. § 19 a første ledd)
	Løp 2 – Ekstra grunntilskudd (bhl. § 19 a annet ledd)

	Beregning: Kommunens gjennomsnittlige driftsutgifter per heltidsplass i egne barnehager, fratrukket pensjon, kapital, administrasjon og foreldrebetaling.
	Beregning: Kostnader kommunen holder utenfor grunntilskuddet og som utløser plikt til ekstra tilskudd til private barnehager med tilsvarende forutsetninger.

	Regneark: Kolonne I + J → ark 4. Selvkost og satser
	Regneark: Kolonne L og M → ark 4X. Korreksjoner §19

	Korreksjonsfelt: Kolonne J
	Korreksjonsfelt: Kolonne L og Kolonne M


De to beregningsløpene er uavhengige av hverandre i regnearket. En korreksjon i kolonne J påvirker ikke kolonne L/M automatisk, og omvendt. Saksbehandleren må fylle inn begge dersom én regnskapspost er relevant for begge løp.
 Kolonne N for «kommunale satsinger» er et tredje spor, men kun til intern synliggjøring og utløser ingen videre behandling.
[bookmark: _Toc237866780]De fire korreksjonsfeltene – hva gjør hvert av dem?
[bookmark: _Toc237866781]Kolonne J – Korreksjon til regnskapet (grunntilskuddet)
	Kolonne J

	Kolonne J angir om en KOSTRA-post skal justeres opp eller ned i selvkostkalkylen for grunntilskuddet. Summen I + J for hvert felt er det som flyter videre til ark 4. Selvkost og satser.

	Positivt tall = legg til beløpet i kalkylen.  Negativt tall = trekk ut beløpet fra kalkylen.


 
Hva kolonne J er: En finansiell korreksjon som endrer beløpet som inngår i kommunens selvkostkalkyle for grunntilskuddet.
Typiske situasjoner der kommunen fyller inn kolonne J:
· Feilposterte utgifter:  En utgift er lagt på barnehagetjenesten i regnskapet, men tilhører en annen tjeneste (f.eks. skole er ført på funksjon 201). Sett negativt beløp for å trekke ut den andelen som ikke hører hjemme. Kan også gjelde deler av en utgift. 
 
	Flyt for kolonne J

	I (regnskapsbeløp) + J (korreksjon) = Grunnlag som grupperes i selvkostkalkylen

	Summene per artsgruppe flyter til ark 4. Selvkost og satser og danner grunnlaget for kommunens sats per heltidsplass (grunntilskuddet).

	Kolonne J brukes IKKE i ark 4X. Korreksjoner §19.


 


[bookmark: _Toc237866782]Kolonne L – Synliggjøring: særskilte driftsforutsetninger
	Kolonne L

	Kolonne L angir den andelen av en regnskapspost som kommunen knytter til 'særskilte driftsforutsetninger' – kostnader som er høyere enn normalt på grunn av kommunens spesielle situasjon (f.eks. geografi, smådrift). Beløpene flyter til kolonne B i ark 4X. Korreksjoner §19.


 
Hva kolonne L er: En synliggjøring av hvilken del av regnskapet som skyldes særskilte driftsforutsetninger. Barnehageloven § 19 a annet ledd gir kommunen adgang til å holde disse utgiftene utenfor grunntilskuddsgrunnlaget. Gjør kommunen det, inntrer en plikt til å gi ekstra grunntilskudd til private barnehager med tilsvarende forutsetninger.
	Flyt for kolonne L

	Summene fra kolonne L samles i oppsummeringstabellen (kolonne V i fanene 3a og 3b).

	Disse summene hentes automatisk inn i kolonne B i ark 4X. Korreksjoner §19.

	Ark 4X beregner ekstra grunntilskudd per heltidsplass.


Kolonne L påvirker IKKE grunntilskuddsberegningen i ark 4 direkte. 
Kolonne M – Synliggjøring: særlige behov i barnegruppa
	Kolonne M

	Kolonne M angir den andelen av en regnskapspost som kommunen knytter til 'særlige behov i barnegruppa' – kostnader som oppstår fordi barn i de kommunale barnehagene har ressurskrevende behov utover det ordinære. Beløpene flyter til kolonne C i ark 4X. Korreksjoner §19.


 
Hva kolonne M er: En synliggjøring av hvilken del av regnskapet som skyldes at barnegruppa i kommunens barnehager har særlige behov – og som private barnehager med tilsvarende barnegruppe har krav på kompensasjon for gjennom ekstra grunntilskudd (§ 19 a annet ledd).
Merk: Kolonne M er for ressurskrevende barnegrupper som IKKE er knyttet til enkeltvedtak (de er da funksjon 211 og holdes utenfor). 
·  
	Flyt for kolonne M

	Summene fra kolonne M samles i oppsummeringstabellen (kolonne W).

	Disse summene hentes automatisk inn i kolonne C i ark 4X. Korreksjoner §19.

	Ark 4X beregner ekstra grunntilskudd per heltidsplass for private barnehager med tilsvarende barnegruppesammensetning.

	Kolonne M påvirker IKKE grunntilskuddsberegningen i ark 4 direkte.


 
 
[bookmark: _Toc237866783]Kolonne N – Synliggjøring: kommunale satsinger (§ 8)
	Kolonne N

	Kolonne N er KUN til synliggjøring og inngår IKKE i noen automatisk kalkyle. Den brukes for å merke de delene av regnskapet som kommunen anser som egne satsinger utover lovpålagte minimumskrav – der kommunen ikke er forpliktet til å gi tilsvarende ekstra grunntilskudd til private barnehager.


 
Hva kolonne N er: En intern merkefunksjon for kommunale prioriteringer utover lovkrav. Med kommunal satsing menes finansiering av særskilte tiltak utover lov- eller forskriftskrav, hvor kommunen har bestemt hvordan midlene skal brukes. Kommunen skal legge til rette for at private barnehager kan delta i satsingen.
	Viktig: Kolonne N utløser ingen beregning

	Kolonne N påvirker VERKEN ark 4 (grunntilskudd) ELLER ark 4X (ekstra grunntilskudd).

	Dersom kommunen faktisk vil holde en satsingskostnad utenfor grunntilskuddsgrunnlaget, MÅ dette gjøres via negativt beløp i kolonne J.

	Kolonne N er utelukkende et dokumentasjons- og synliggjøringsverktøy. 
 



 
[bookmark: _Toc237866784]Samspillet mellom de fire korreksjonene
[bookmark: _Toc237866785]Den viktigste regelen: kolonne J og L/M må fylles inn uavhengig av hverandre
En mulig misforståelse er at kolonnene L og M er en automatisk årsaksforklaring til kolonne J. Det er de ikke. Det må fylles inn begge felt for én og samme post dersom posten er relevant for begge beregningsløp.
	Typisk feil: Kun kolonne L/M uten kolonne J

	Dersom saksbehandleren fyller inn negativt beløp i kolonne L/M uten tilsvarende negativt beløp i kolonne J, skjer følgende:

	  1. Grunntilskuddskalkylen (ark 4) er IKKE påvirket – posten inngår fremdeles fullt ut i grunntilskuddet.

	  2. Ark 4X beregner ekstra grunntilskudd som om posten var holdt utenfor – men det er den ikke.

	Resultatet er at kommunen betaler fullt grunntilskudd OG ekstra grunntilskudd for den samme kostnaden.

	Regel: Dersom noe registreres i L eller M som holdt utenfor grunntilskuddet, MÅ tilsvarende beløp (negativt) også settes i kolonne J.


 
[bookmark: _Toc237866786]Tre eksempler situasjoner
	Situasjon
	Kol. J
 (grunntilsk.)
	Kol. L
 (særsk. drift)
	Kol. M
 (behov)
	Kol. N
 (satsing)
	Resultat

	Feilpostert utgift (f.eks. Utgifter til skole ført på fn. 201) – skal ikke inngå i grunntilskuddet.
	Negativt
 beløp
	0
	0
	0
	Trekkes ut av grunntilskuddet. Ingen ekstra grunntilskudd.

	Merkostnader pga. særskilt beliggenhet holdes utenfor grunntilskuddet – private barnehager i samme situasjon gis ekstra tilskudd.
	Negativt
 beløp
	Positivt beløp
	0
	0
	Trekkes ut av grunntilskudd (J). Ark 4X beregner ekstra grunntilskudd.

	Kommunale satsinger utover lov- eller forskriftskrav. Kommunen skal legge til rette for at private barnehager kan delta i satsingen.
	Negativt
 beløp
	0
	0
	(valgfritt)
 Samme
 neg. beløp
	Trekkes ut av grunntilskudd (J). Kolonne N synliggjør at dette er en kommunal satsingsbeslutning. Ingen ekstra grunntilskudd beregnes.


 
[bookmark: _Toc237866787]L og M er separate juridiske spor
Kolonnene L og M representerer to ulike juridiske grunnlag for ekstra grunntilskudd. De summeres separat i ark 4X og gir separate satser per heltidsplass:
· Kolonne L → Kolonne B i ark 4X:  Ekstra grunntilskudd per heltidsplass til private barnehager med TILSVARENDE SÆRSKILTE DRIFTSFORUTSETNINGER
· Kolonne M → Kolonne C i ark 4X:  Ekstra grunntilskudd per heltidsplass til private barnehager med tilsvarende behov i barnegruppen.
 
[bookmark: _Toc237866788]Begrunnelse og bruk av prosjektnr– kolonne G, H og O
Begrunnelsen bør angi: hva posten gjelder, hvorfor den justeres, og hva justeringen er hjemlet i. Bruk prosjektnr og prosjektbeskrivelse/objektnavn e.l. for god dokumentasjon. 
Kolonne O Begrunnelse for korreksjon bør fylles ut. Enhver rad der I, , L ,M eller N avviker fra 0 bør ha en begrunnelse. Dette er en del av kommunens utrednings- og dokumentasjonsplikt, jf. Barnehageloven §19a, finansieringsforskriften og forvaltningsloven §§ 17 og 25.





[bookmark: _Toc237866789]8. Rapporteringsplikt for private barnehager (§ 5)
[bookmark: _Toc237866790]8.1 Pliktig rapportering per 15. desember
Private barnehager skal hvert år innen 15. desember rapportere til kommunen om:
1. Antall barn, barnas alder og oppholdstid (brukes til grunntilskuddet)
1. Antall årsverk barnehagen har pensjonsforpliktelser for (brukes til pensjonstilskuddet)
1. Forhold som kan ha betydning for retten til ekstra grunntilskudd etter bhgl. § 19a andre ledd
Kommunen bruker rapporteringen fra året før tilskuddsåret (15. des. 2026 for tilskuddsåret 2027).
[bookmark: _Toc237866791]8.2 Rapportering ved store aktivitetsendringer
Store aktivitetsendringer i form av endringer i antall barn og endringer i antall årsverk skal barnehagen rapportere til kommunen. Kommunen skal da beregne tilskuddet på nytt og fatte nytt vedtak.
[bookmark: _Toc237866792]8.3 Lokal forskrift om rapportering
Kommunen KAN i lokal forskrift bestemme at det skal rapporteres ved flere tidspunkter i tilskuddsåret (ikke bare 15. desember) og hva som skal til for at tilskuddet skal endres i løpet av året. En slik lokal forskrift må fastsettes før tilskuddsåret begynner.
[bookmark: _Toc237866793]8.3 Forskrift om regnskapsplikt mv. for private barnehager 
Barnehagen skal hvert år innen en frist fastsatt av departementet, gi regnskapsopplysninger om bruk av offentlige tilskudd og foreldrebetaling og opplysninger som underbygger barnehagens regnskap til departementet. Her fremkommer blant annet opplysninger om lønn og pensjon. 


[bookmark: _Toc237866794]9. Overgangsregel 2027–2029 (§ 26)
For å sikre en gradvis overgang for barnehager som får redusert tilskudd under det nye regelverket, gjelder en overgangsregel i tre år:
	År
	Maksimal reduksjon
	Sammenligningsgrunnlag

	2027 (år 1)
	Maks 5 % reduksjon per heltidsekvivalent
	Samlet tilskudd 2025 (siste år gammel ordning), indeksregulert med deflator

	2028 (år 2)
	Maks 8 % reduksjon per heltidsekvivalent
	

	2029 (år 3)
	Maks 10 % reduksjon per heltidsekvivalent
	



Beregning av overgangsregel: Kommunen beregner gjennomsnittlig samlet tilskudd per heltidsekvivalent (alderskorrigerte barn, dvs. omregnet til barn over 3 år) under ny ordning og sammenligner med det prisjusterte sammenligningsgrunnlaget som er samlet tilskudd barnehagen mottok i 2025. Dersom reduksjonen overskrider terskelen, kompenserer kommunen mellomlegget. 
I det samlede tilskuddet for 2025 inngår:
· Driftstilskudd inkludert pensjons- og administrasjonspåslag
· Kapitaltilskudd
· Ekstra pensjonstilskudd etter søknadsordning

I det samlede tilskuddet etter nytt regelverk inngår:
· Grunntilskudd
· Ekstra grunntilskudd
· Tilleggstilskudd
· Pensjonstilskudd (enten ordinært pensjonstilskudd pluss eventuelt tilskudd etter søknadsordning eller pensjonstilskudd etter særregel for barnehager med historiske pensjonsforpliktelser)
· Eiendomstilskudd
Merk: Pensjonstilskudd etter søknadsordningen inngår i sammenligningsgrunnlaget (ikke dobbelkompensasjon).



[bookmark: _Toc237866795]10. Særregler og øvrige bestemmelser
[bookmark: _Toc237866796]10.1 Refusjon for barn fra andre kommuner (§ 23)
Dersom en privat barnehage i din kommune har barn som er folkeregistrert i en annen kommune, har din kommune krav på refusjon fra bostedskommunen. Dersom ikke annet er avtalt mellom kommunene, skal kommunen i beregningen av refusjonsbeløpet bruke satsene for grunntilskudd i § 7 og § 17 tredje til femte ledd og eiendomstilskudd i § 13 og § 17 andre ledd, og gi refusjon for pensjonsutgifter på [X] kroner per heltidsplass. Kommunen skal gjøre fratrekk etter § 20.10.2 Kommunesammenslåing og -deling (§ 24)
Ved kommunesammenslåing eller -deling: de gamle kommunenes regnskap og barnetall brukes i tilskuddsberegningen i to år etter at endringen er gjennomført.
[bookmark: _Toc237866797]10.3 Begrensninger i tilskuddet (§ 20)
Dersom en barnehage mottar andre offentlige tilskudd eller indirekte offentlig støtte som dekker deler av drifts-, administrasjons- eller kapitalkostnadene, skal kommunen trekke fra et tilsvarende beløp i tilskuddet.
[bookmark: _Toc237866798]10.4 Tilbakebetaling (§ 21)
Dersom en barnehage har mottatt høyere tilskudd enn den har krav på som følge av feil fra barnehagens side (f.eks. feilrapportering av barnetall), kan kommunen fatte vedtak om tilbakebetaling. Bestemmelsen gjelder ikke feil som utelukkende skyldes kommunen selv.
[bookmark: _Toc237866799]10.5 Kommuner uten kommunale barnehager (§ 7)
Kommuner som ikke har kommunale ordinære barnehager, gir grunntilskudd etter nasjonale satser fastsatt av Kunnskapsdepartementet. Egne satser gjelder for kommuner i sentralitetssone 5–6 og for kommuner i tiltakssonen i Finnmark og Nord-Troms.



[bookmark: _Toc237866800]11. Sjekkliste for kommunens arbeid
	Forberedelse (Mars–September 2026)
1. ☐  Etabler tverrfaglig prosjektgruppe (barnehage, økonomi, juridisk)
1. ☐  Skaff kommuneregnskap 2025 (funksjon 201 og 221)
1. ☐  Hent BASIL-data for kommunale barnehager
1. ☐  Klassifiser kostnadsposter i Excel-malen (fane 3a/3b)
1. ☐  Beregn foreløpige grunntilskuddssatser (fane 4)
1. ☐  Ta stilling til om kommunen vil bruke uttrekksadgangen (Bhg.loven §19a, forskr. §9)
1. ☐  Innhent pensjonsvilkår (dokumentasjon) fra alle private barnehager
1. ☐  Innplasser barnehager på pensjonssats A, B eller C
1. ☐  Hent lønnskostnader fra regnskapsrapportering fra private barnehager
1. ☐  Utarbeid utkast til lokal forskrift om grunntilskuddssatser
1. ☐  Send høring med tilstrekkelig frist (god praksis tilsier 6 uker)



	Innen 31. oktober 2026 (lovpålagte frister)
1. ☐  Lokal forskrift om grunntilskuddssatser er fastsatt og kunngjort i Lovdata
1. ☐  Enkeltvedtak om prosentsats (5/8/11 %) er fattet for HVER privat barnehage
1. ☐  Enkeltvedtak om sats per årsverk er fattet for HVER privat barnehage
1. ☐  Enkeltvedtakene er sendt barnehagene med klagerettsinformasjon



	Tilskuddsåret 2027 (løpende)
1. ☐  Mottatt rapportering fra private barnehager per 15. desember 2026
1. ☐  Kvartalsvise forskuddsutbetalinger er satt i gang
1. ☐  Enkeltvedtak om samlet tilskudd er fattet
1. ☐  Endringer i barnetall/årsverk er fanget opp og tilskudd eventuelt beregnet på nytt
1. ☐  Overgangsregel 2027 er kontrollert og evt. kompensert





[bookmark: _Toc237866801]12. Ordliste og begrepsforklaringer
	Begrep
	Forklaring

	Heltidsekvivalent (heq)
	En heltidsplass i barnehagen. Deltidsplasser omregnes proporsjonalt (f.eks. 50 % = 0,5 heq).

	Vekting 1,8
	Barn under 3 år - For ordinære barnehager skal kommunen fastsette én sats for barn over tre år og én sats for barn under tre år, der barn under tre år skal vektes 1,8 ganger høyere enn barn over tre år.

	Deflator
	Kommunal deflator er et mål for pris- og kostnadsveksten i kommunesektoren, publisert av Finansdepartementet i nasjonalbudsjettet. Brukes til å justere gammelt regnskap til dagens prisnivå.

	AGA (arbeidsgiveravgift)
	Arbeidsgivers andel av sosiale avgifter. Varierer etter arbeidsgiveravgiftssone (lavest i tiltakssonen i Nord-Norge, høyest i sone 1). For tilskuddsberegningen brukes kommunens lokale AGA-sats.

	Pensjonsgivende lønn
	Lønn som inngår i beregningsgrunnlaget for pensjon. Varierer etter pensjonsavtalen (f.eks. om overtidsbetaling er inkludert).

	Grunntilskudd (§ 19a)
	Det ordinære driftstilskuddet til private barnehager, beregnet per heltidsekvivalent basert på kommunale kostnader.

	Ekstra grunntilskudd
	Tillegg til grunntilskuddet som gis ved særlige driftsforutsetninger, særlige behov i barnegruppa, nye krav, eller manglende oppfyllelse av normer.

	Pensjonstilskudd (§ 19b)
	Selvstendig tilskudd til pensjonskostnader, beregnet individuelt per barnehage basert på egne lønnskostnader og valgt prosentsats.

	Eiendomstilskudd (§ 19c)
	Kompensasjon for rente- og avskrivningskostnader i private barnehager. Gis per heltidsekvivalent etter nasjonal sats.

	Lokal forskrift
	Kommunens egne regler om grunntilskuddssatser, fastsatt i samsvar med forvaltningslovens krav til forskrift (kunngjøring, høring, hjemmel).

	Enkeltvedtak
	Kommunens individuelle avgjørelse overfor en bestemt barnehage (f.eks. vedtak om pensjonssats eller samlet tilskudd). Kan påklages til statsforvalteren.

	BASIL
	Barnehage-statistikk og informasjonssystem. Barnehagenes årsmelding rapporteres her. Kommunen henter barnetall fra BASIL.

	Funksjon 201
	Regnskapsfunksjon for «Barnehager» i KOSTRA-systemet.

	Funksjon 221
	Regnskapsfunksjon for «Barnehagelokaler og skyss» i KOSTRA-systemet.

	Søknadsordningen (§ 15)
	Ordning der barnehager med høyere pensjonsutgifter enn tilskuddet kan søke om ekstra dekning, inntil 13 % av lønn

	Overgangsregel
	Regel som begrenser maksimal reduksjon i tilskudd til 5/8/10 % i henholdsvis 2027/2028/2029, for å gi barnehagene tid til å tilpasse seg.





[bookmark: _Toc237866802]13. Kildehenvisninger
	Kilde
	Referanse

	Barnehageloven
	Lov 17. juni 2005 nr. 64 om barnehager, kapittel IV (§§ 19–19c), slik endret ved lov 20. juni 2025 nr. 100

	Finansieringsforskriften
	Forskrift 23. mars 2026 nr. 454 om tilskudd til private barnehager (FOR-2026-03-23-454), §§ 1–26

	Forvaltningsloven
	Lov 10. februar 1967 om behandlingsmåten i forvaltningssaker, særlig kapittel VII (§§ 37–38) om forskrifter

	Prop. 138 L (2024–2025)
	Endringer i barnehageloven (styring og finansiering av barnehagesektoren) – lovproposisjonen med forarbeider

	Innst. 510 L (2024–2025)
	Stortingets innstilling og anmodningsvedtak om tilskudd til private barnehager

	Høringsdokument
	Høring av forslag til ny forskrift om tilskudd til private barnehager, Utdanningsdirektoratet, publisert 25. juni 2025

	Excel-malen
	Sist oppdaterte versjon her.





[bookmark: _Toc237866803]14. Utdypende tema
Dette kapitlet utdyper sentrale tema som kommunen må ha god forståelse av for å beregne og forvalte tilskuddene til private barnehager korrekt. Fremstillingene nedenfor er basert direkte på finansieringsforskriften (FOR-2026-03-23-454), barnehageloven kapittel VIII slik endret ved lov 20. juni 2025 nr. 100, og forarbeidene i Prop. 138 L (2024–2025).

	Rettsgrunnlag for dette kapitlet: barnehageloven §§ 19 a–19 c og finansieringsforskriften §§ 1–22. Forarbeid: Prop. 138 L (2024–2025) og Innst. 510 L (2024–2025).


14.1 Definere driftsutgifter 
Grunntilskuddet beregnes ut fra gjennomsnittlige driftsutgifter per heltidsplass i kommunens egne ordinære barnehager, jf. barnehageloven § 19 a og finansieringsforskriften § 6. Regelverket definerer ikke begrepet «ordinære driftsutgifter» uttømmende, men Prop. 138 L (2024–2025) slår fast at beregningsgrunnlaget skal tilsvare det som fulgte av tidligere rett: faktiske driftsutgifter i de kommunale barnehagene, fratrukket pensjonsutgifter, arbeidsgiveravgift av pensjon og administrasjonsutgifter. Kapitalutgifter holdes også utenfor.
14.1.1  Hva inngår i beregningsgrunnlaget
Grunnlaget for selvkostkalkylen er kommuneregnskapet fra to år før tilskuddsåret (T-2), Kommunens KOSTRA-regnskap er et naturlig og hensiktsmessig utgangspunkt fordi det bygger på innarbeidede standarder som gjør beregningene sammenlignbare og etterprøvbare. Følgende utgiftsposter inngår:

	Artsgruppe
	Innhold

	Lønn og sosiale utgifter (KOSTRA art 010–089, ekskludert art 090)
	All lønn til barnehageansatte i basistilbudet, inkludert vikarer, sosiale tillegg,og yrkesskade-/gruppelivsforsikring for de ansatte. Pensjonsutgifter (art 090) holdes utenfor – se nedenfor.

	Varer og tjenester til egenproduksjon (art 100–299)
	Innkjøpte varer og tjenester som brukes direkte i barnehagevirksomheten: renhold, strøm, oppvarming, vedlikehold av bygg og inventar, materiell, matvarer, IKT-systemer for barnehagen, forsikring av barnehagebygg (se særskilt omtale i punkt 14.1.3).

	MVA (art 429) og MVA-kompensasjon (art 729)
	Utgiftsføres og inntektsføres i samsvar med kommunens MVA-regnskap. Netto MVA inngår i kalkylen.

	Sykelønnsrefusjoner (art 710)
	Trekkes fra som inntektskorreksjon – reduserer de reelle lønnskostnadene.

	Barnehageutgifter ført på andre KOSTRA- funksjoner
	Utgifter som etter KOSTRA-veilederen skal belastes funksjon 201 eller 221, men som av praktiske grunner er ført på felles-funksjoner, legges inn i kalkylen. Eksempler:  forsikring av barnehagebygg ført på funksjon 121 (se punkt 14.1.3).



14.1.2  Hva holdes utenfor
Følgende utgiftsposter skal ikke inngå i selvkostkalkylen for grunntilskuddet:

	Holdes utenfor
	Begrunnelse

	Barnehagemyndighet
	Kostnader knyttet til barnehagemyndighetsrollen holdes utenfor beregningsgrunnlaget. Grunntilskuddet etter barnehageloven § 19 a skal beregnes ut fra kommunens ordinære driftsutgifter i egne barnehager. Myndighetsutøvelse overfor barnehagesektoren er ikke drift av barnehager og kan ikke utgjøre en kostnad som private barnehager skal ha tilskudd for å dekke. 

	Pensjonsutgifter og arbeidsgiveravgift av pensjon (art 090, 099-andel av pensjon)
	Pensjon er skilt ut som en egen tilskuddskomponent og beregnes individuelt per privat barnehage etter finansieringsforskriften §§ 14–15. Inkluderes pensjonsutgiftene i grunntilskuddsgrunnlaget, vil kommunen dobbelttelle.

	Avskrivninger (art 590)
	Kapitalutgifter dekkes av eiendomstilskuddet (§ 19 c), som er en nasjonal flatsats fastsatt av Kunnskapsdepartementet. Avskrivninger representerer kapitalslitet på barnehagebygget og skal ikke inngå i driftsgrunnlaget.

	Ekstern husleie (art 190, leie av lokaler)
	Husleie til private utleiere inneholder normalt både et drifts- og et kapitalelement. Kapitalelementet dekkes av eiendomstilskuddet, og skal holdes utenfor tilskuddet.

	Funksjon 211 Styrkingstiltak
	Individuell tilrettelegging og spesialpedagogisk hjelp til enkeltbarn er ikke ordinær drift og finansieres særskilt, enten gjennom øremerkede statlige tilskudd eller kommunale frie midler.

	Foreldrebetaling
	Maksimalprisen fastsatt av Stortinget trekkes fra beregningsgrunnlaget. Dersom kommunen har vedtatt lavere foreldrebetaling enn maksimalprisen, trekkes den faktisk vedtatte satsen fra.

	Utgift og tilskudd til lærlinger
	Statstilskudd og utgifter til lærlinger trekkes ut.

	Tilskudd til private barnehager
	Tilskuddsutbetalinger ført på funksjon 201 trekkes ut.



14.1.3  Byggforsikringer – særskilt omtale
Forsikring av barnehagebygg er en ordinær driftskostnad som inngår i beregningsgrunnlaget for grunntilskuddet. Dette er slått fast i forarbeidene til den nye loven, jf. Prop. 138 L (2024–2025) punkt 9.2.5, der det fremgår at «kostnader til drift av eiendom, herunder strøm, renhold, vaktmestertjenester, forsikring, reparasjoner og vedlikehold» inngår i beregningsgrunnlaget. Forsikring er altså sidestilt med strøm og renhold – det er en løpende driftskostnad, ikke en kapitalutgift.
Bakgrunnen for at dette punktet trenger særskilt omtale, er at byggforsikringer i kommuneregnskapet tradisjonelt kan havne på to ulike steder:
· Som direkte driftskostnad på funksjon 201 eller 221: Dersom den enkelte barnehage har egen forsikringspolise, føres premien direkte på barnehagens regnskapsenhet. Denne posten inngår naturlig i kalkylen.
· Som fellesutgift på funksjon 121 Eiendomsforvaltning: Mange kommuner har felles forsikringspolise for alle sine bygg, og premien fordeles ikke per barnehage i regnskapet, men føres samlet på funksjon 121. Denne posten fremkommer dermed ikke i funksjon 201 eller 221.

	Kommunens plikt ved byggforsikringer ført på funksjon 121

	Dersom barnehagenes andel av kommunens bygningsforsikring er ført på funksjon 121 og ikke fremkommer direkte i funksjon 201 eller 221, MÅ kommunen beregne og legge inn barnehagenes forholdsmessige andel av premien i selvkostkalkylen.

	Fordelingsgrunnlaget kan for eksempel være barnehagenes andel av kommunens samlede forsikrede areal, eller barnehagenes andel av kommunens samlede forsikringspremie.

	Metoden for fordelingen skal dokumenteres og fremgå av beregningsgrunnlaget, jf. begrunnelsesplikten i forvaltningsloven § 25.

	Kommunen som unnlater å ta med denne posten, gir private barnehager for lavt tilskudd og risikerer at vedtaket kjennes ugyldig ved klage.



Fordelingsgrunnlaget som velges bør konsekvent benyttes fra år til år, slik at beregningene er sammenlignbare over tid. Dersom kommunen endrer metode, bør endringen begrunnes i satsvedtaket.
14.1.4  Administrasjonspåslaget på 4,7 prosent
Kommunen skal gi påslag for administrasjonsutgifter på 4,7 prosent av det samlede grunntilskuddet til barnehagen før fratrekk av foreldrebetalingen, jf. finansieringsforskriften § 12. Påslaget er ment å kompensere for private barnehagers egne administrative kostnader – regnskap, revisjon, administrative systemer – som ikke er direkte sammenlignbare med kommunale fellesutgifter.
Utgifter til enhetsledere/tjenesteledere som utøver fellesadministrasjon på tvers av kommunens barnehager — og som dermed ikke er å anse som driftspersonell i den enkelte barnehage — er eksplisitt nevnt i Prop. 138 L (2024–2025) som et typeeksempel på sektoravhengige administrasjonsutgifter som skal trekkes ut av beregningsgrunnlaget for grunntilskuddet og i stedet dekkes av administrasjonspåslaget på 4,7 prosent.
Påslaget beregnes av grunntilskuddet inkludert eventuelt ekstra grunntilskudd. Pensjonstilskuddet og eiendomstilskuddet inngår ikke i grunnlaget for administrasjonspåslaget.
Skillet mellom driftsutgifter og administrasjonsutgifter — særlig om IKT og lisenser
Barnehageloven § 19 a slår fast at grunntilskuddet beregnes ut fra ordinære driftsutgifter i kommunale barnehager, fratrukket administrasjonsutgifter, pensjonsutgifter og arbeidsgiveravgift på pensjonsutgifter. Finansieringsforskriften (FOR-2026-03-23-454) § 12 fastsetter administrasjonspåslaget til 4,7 prosent av det samlede grunntilskuddet.
Skillet mellom hva som er «driftsutgifter» og hva som er «administrasjonsutgifter» er ikke definert uttømmende i loven. Dette er en bevisst lovgivningsvalg: departementet peker i Prop. 138 L (2024–‥25) på at en uttømmende legaldefinisjon ville kunne føre til en utilsiktet utvidelse eller innsnevring av gjeldende rett. Kommunen har derfor en selvstendig plikt til å vurdere og begrunne klassifiseringen konkret.
Det avgjørende kriteriet: organisasjonsnivå
Det rettslig styrende kriteriet for skillet er på hvilket organisasjonsnivå kostnaden oppstår og betjener.
Departementet formulerer dette eksplisitt i høringsnotatet til finansieringsforskriften (Udir, 25. juni 2025, punkt 5.4.6):
«Administrasjonspåslaget skal fortsatt kompensere for kostnader til administrasjonsoppgaver som ikke gjennomføres på barnehagenivå.»
«Sektoravhengige utgifter vil være utgifter kommunen har til fellesadministrasjon av sine barnehager, som for eksempel utgifter til enhetsledere. Sektoruavhengige utgifter vil være utgifter knyttet til administrasjonsoppgaver som for eksempel regnskapstjenester, revisjon, IKT mv.» — Prop. 138 L (2024–2025), punkt 9.2.5.1
Kostnader som den kommunale barnehagen selv bærer i den daglige driften på barnehagenivå, er driftsutgifter. Kostnader som betjener barnehagen fra et overordnet eller sentralt nivå — enten det er kommunens sentraladministrasjon, et felles kommunalt tjenestesenter— er administrasjonsutgifter som dekkes av påslaget.
[bookmark: _Toc237866804]IKT og lisenser — rettslig klassifisering
IKT er eksplisitt nevnt som administrasjonsutgift i både Prop. 138 L og høringsnotatet til finansieringsforskriften. Høringsnotatet lister opp administrasjonspåslagets dekningsområde slik:
«IKT-tjenester og annen kontorstøtte, regnskap (inkl. fakturering), revisjon, markedsføring og andre administrasjonskostnader.»
Dette betyr at IKT som kategori normalt tilhører administrasjonspåslaget, ikke beregningsgrunnlaget for grunntilskuddet. Likevel er ikke kategoriseringen absolutt. Klassifiseringen skal følge det overordnede kriteriet — organisasjonsnivå — og kommunen må vurdere konkret:
[bookmark: _Toc237866805]Klassifisert som driftsutgift (inngår i beregningsgrunnlaget for grunntilskudd)
Digitale verktøy og lisenser som er anskaffet og driftet utelukkende til bruk i den daglige barnehagevirksomheten på barnehagenivå — og som tilsvarer det kommunale barnehager ellers betaler for av driftsmidler på samme funksjon — kan inngå i driftsgrunnlaget, forutsatt at likebehandlingsprinsippet er overholdt. Eksempel: Omfatter kjøp av digitale enheter (hvis ført i drift), internettilgang og programvare/lisenser for å kunne bruke enheten. I tillegg sikkerhetsløsninger (EMM) og løsninger/systemer som er direkte knyttet til barnehagedriften, som kommunikasjonsløsning barnehage-hjem. 
Resten er administrasjon eller knyttet til myndighetsrollen. 
Likebehandlingsprinsippet som metodisk korrektiv
Prop. 138 L er tydelig på at kommunen må likebehandle private og kommunale barnehager i vurderingen, og at klassifiseringen ikke kan styres av hvor i kommuneregnskapet kostnaden tilfeldigvis er ført:
«Kommunen må gjøre en selvstendig vurdering av om kriteriene i regelverket er oppfylt, uavhengig av hvor kostnaden er plassert i kommuneregnskapet.»
Dette betyr i praksis: dersom kommunen fører en IKT-kostnad på funksjon 201 i sine kommunale barnehager, og reelt sett er dette en sentralt administrert tjeneste, skal kostnaden likevel trekkes ut som administrasjonsutgift. Omvendt kan ikke en kostnad ekskluderes bare fordi den er ført sentralt, dersom det reelt er tale om en driftsutgift på barnehagenivå.
[bookmark: _Toc237866806]Oppsummering: Praktisk tommelfingerregel
	Kjennetegn
	Klassifisering

	Kostnaden oppstår og betjener den enkelte barnehage direkte
	Driftsutgift → inngår i grunntilskuddsgrunnlaget

	Internett/telekommunikasjon til det fysiske barnehagebygget
	Driftsutgift → inngår i grunntilskuddsgrunnlaget

	Regnskap, revisjon, lønnssystem, HR-system
	Administrasjon

	Forvaltningsverktøy for barnehagesektoren (sentral lisens)
	Administrasjon/barnehagemyndighet



14.2  Sporbarhet i tilskuddsberegningen
Barnehageloven § 19 a slår fast at kommunen skal vise hvordan tilskuddene er beregnet. Forvaltningsloven stiller krav til begrunnelse av enkeltvedtak og at forskrifter er utredet og saken er så godt opplyst som mulig før vedtak treffes. Disse kravene medfører at tilskuddsberegningen må være fullt ut sporbar – det skal være mulig for en utenforstående å kontrollere alle beregningsledd og forstå hvilke valg kommunen har tatt.
Sporbarhetskravet gjelder alle tre tilskuddskomponenter, men utfordringene er ulike:
14.2.1  Sporbarhet for grunntilskuddet
Grunntilskuddsberegningen tar utgangspunkt i kommunens regnskap. Sporbarheten ivaretas ved at:
· Alle regnskapsposter fra funksjonene 201 og 221 som inngår i kalkylen, er identifisert med art og funksjon.
· Poster som holdes utenfor (pensjon, avskrivninger, husleie, m.m.) er angitt eksplisitt med begrunnelse.
· Byggforsikringer ført på funksjon 121 er tatt inn med dokumentert fordelingsgrunnlag.
· Valg av tellings-/årsmeldings-metode for barnetall er angitt.
· Dersom kommunen har holdt utgifter utenfor med hjemmel i § 19 a annet ledd (særlige driftsforutsetninger), fremgår dette med konkret begrunnelse og er dokumentert i malen.

	Praktisk tilnærming til sporbarhet

	Regnearkmalen (Sist oppdaterte versjon finner du her) er lagt opp slik at alle steg i beregningen er synlige og merkede. Poster som avviker fra det kommunens regnskapssystem automatisk gir, er markert i gult og krever begrunnelse.

	

	Vi anbefaler at regnearket sendes barnehagene i Excel-format i forbindelse med høring og samtidig med fastsettelse av forskrift. Satser for beregning av grunntilskudd oppgis ved fastsettelse av årlig tilskuddsvedtak slik at beregningen kan kontrollereres.


14.3  Utgifter til lokaler i kommuner med eiendomsforetak
I kommuner der barnehagelokalene forvaltes av et kommunalt eiendomsforetak, betaler barnehagene internhusleie til foretaket. Denne husleien (KOSTRA art 380 kjøp fra kommunale foretak) kan ikke uten videre legges til grunn i selvkostkalkylen for grunntilskuddet, fordi den inneholder både driftskostnader (renhold, strøm, vedlikehold, forsikring) og kapitalutgifter (renter og avskrivninger). Innholdet i fdv-elementet i internhusleien varierer mellom kommunene.
Kapitalelementet – avskrivninger og rentekostnader knyttet til barnehagebyggene – holdes utenfor. Det kompenseres av eiendomstilskuddet (§ 19 c), som er en nasjonal flatsats fastsatt av Kunnskapsdepartementet. Kommunen fastsetter ikke eiendomstilskuddet selv. 
I stedet kan driftsutgiftene hentes fra funksjon 221 Barnehagelokaler i eiendomsforetakets regnskap. Eiendomsforetak er pålagt å føre regnskap etter samme kontoplan som kommunen (jf. kommuneloven). Utgiftene som inngår, er de ordinære driftsutgiftene: lønn til driftspersonell, strøm, oppvarming, renhold, vedlikehold og forsikring.
14.3.2  Byggforsikringer i eiendomsforetak
Dersom eiendomsforetaket tegner en samlet forsikringspolise for kommunens bygningsmasse og premien er ført samlet i foretakets regnskap, må barnehagenes forholdsmessige andel beregnes og tas med i grunntilskuddskalkylen. Se punkt 14.1.3 for prinsippene for fordeling.

	Praktisk anbefaling for kommuner med eiendomsforetak

	Be eiendomsforetaket levere et regnskap for funksjon 221 der driftsutgifter og kapitalutgifter er splittet. Dette er den sikreste metoden for å sikre at grunntilskuddskalkylen bare inneholder driftsutgifter.

	Forsikringspremie for barnehagebygg skal stå oppført separat i foretakets regnskap. Dersom den inngår i en samlet post, ber kommunen foretaket om å oppgi barnehagenes andel.

	Dokumenter fremgangsmåten i saksnotatet som vedlegges satsvedtaket.



Veilederen er utarbeidet på bakgrunn av finansieringsforskriften FOR-2026-03-23-454, Prop. 138 L (2024–2025) og Innst. 510 L (2024–2025). April 2026.

